**AIŠKINAMASIS RAŠTAS**

**kLAIPĖDOS MIESTO SAVIVALDYBĖS TARYBOS SPRENDIMO PROJEKTUI**

**„DĖL klaipėdos miesto savivaldybės GYVENAMŲJŲ PATALPŲ suteikimo TVARKOS APRAŠO PATVIRTINIMO“**

**1. Sprendimo projekto esmė, tikslai ir uždaviniai.**

Sprendimo projektas parengtas, siekiant pakeisti savivaldybės gyvenamųjų patalpų suteikimo tvarkos aprašą (Toliau – Tvarkos aprašas), išdėstant jį nauja redakcija ir pripažinti netekusiais galios ankstesnius Klaipėdos miesto savivaldybės tarybos sprendimus: 2007 m. spalio 25 d. sprendimą Nr. T2-341 „Dėl asmenų (šeimų) prašymų įrašyti į sąrašus socialinio būsto nuomai ar jo sąlygų pagerinimui registravimo tvarkos aprašo ir savivaldybės gyvenamųjų patalpų suteikimo tvarkos aprašo patvirtinimo“ ir 2009 m. sausio 29 d. sprendimą Nr. T2-6 „Dėl Klaipėdos miesto savivaldybės tarybos 2007 metų spalio 25 d. sprendimo Nr. T2-341 „Dėl asmenų (šeimų) prašymų įrašyti į sąrašus socialinio būsto nuomai ar jo sąlygų pagerinimui registravimo tvarkos aprašo ir savivaldybės gyvenamųjų patalpų suteikimo tvarkos aprašo patvirtinimo“ 1 punkto pakeitimo“. Tvarkos aprašas keičiamas, atsižvelgiant į įvykusius pokyčius šios srities teisiniame reglamentavime ir į patirtį praktiniame taikyme.

**2. Projekto rengimo priežastys ir kuo remiantis parengtas sprendimo projektas.**

Naujos redakcijos Tvarkos apraše siūloma:

1. Sutrumpinti iš dalies privatizuotų butų ir bendrabučių kambarių savininkų prašymų dėl Savivaldybės kambarių, esančių iš dalies privatizuotuose butuose, taip pat patuštintų bendrabučių kambarių, esančių greta privatizuotų gyvenamųjų patalpų, trumpalaikės nuomos sutarties sudarymo įgyvendinimo terminus nuo prašymo pateikimo iki jo įgyvendinimo, perduodant sprendimų priėmimo teisę savivaldybės administracijos direktoriui.

2. Atsisakyti galimybės asmenims, įrašytiems į savivaldybėje sudarytus sąrašus socialinio būsto nuomai, kaip socialinį būstą, nuomoti nesuremontuotus savivaldybės butus.

**3. Kokių rezultatų laukiama.**

Perleidus teisę priimti sprendimus savivaldybės gyvenamųjų patalpų nuomos sutarčių sudarymo privatizavimo (išsipirkimo) procedūrų vykdymo laikotarpiui savivaldybės administracijos direktoriui, ženkliai sutrumpėtų terminas nuo prašymo pateikimo iki jo įgyvendinimo. Tokiu būdu Savivaldybė patirtų mažiau išlaidų mokesčiams už likusius tuščius, laikinai neišnuomotus savivaldybės kambarius iš dalies privatizuotuose butuose prie bendrų virtuvių ir bendrabučių kambarius.

**4. Sprendimo projekto rengimo metu gauti specialistų vertinimai.**

Negauta.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Nėra.

**7. Galimos teigiamos ir neigiamos sprendimo priėmimo pasekmės.**

Nėra.

Socialinio būsto skyriaus vedėja Danguolė Netikšienė